b'\n_START_ARTICLE_\nAnnan perhe\n_START_SECTION_\nJuoni\n_START_PARAGRAPH_\nAnna ja Gilbert Blythe perheineen asuvat nyt Kotikunnas-nimisess\xc3\xa4 talossa kuvitteellisessa Glen St. Maryn kyl\xc3\xa4ss\xc3\xa4 Prinssi Edwardin saarella ja heill\xc3\xa4 on yhteens\xc3\xa4 viisi lasta teoksen alkaessa: Jem, Walter, kaksoistyt\xc3\xb6t Nan ja Di sek\xc3\xa4 Shirley. Teoksen kuluessa syntyy my\xc3\xb6s kuudes ja parin viimeiseksi j\xc3\xa4\xc3\xa4v\xc3\xa4 lapsi Rilla. Ajallisesti teoksessa on hyp\xc3\xa4tty seitsem\xc3\xa4n vuotta eteenp\xc3\xa4in siit\xc3\xa4, mihin Anna omassa kodissaan -teoksessa j\xc3\xa4\xc3\xa4tiin. _NEWLINE_T\xc3\xa4ss\xc3\xa4 kirjassa kirjasarjan p\xc3\xa4\xc3\xa4henkil\xc3\xb6 Anna itse j\xc3\xa4\xc3\xa4 melko sivuosaan, kuten on my\xc3\xb6s asian laita sarjan seitsem\xc3\xa4nness\xc3\xa4 ja kahdeksannessa osassa Sateenkaarinotkossa ja Kotikunnaan Rilla -teoksissa. Sen sijaan kertoja antaa enemm\xc3\xa4n tilaa Annan lasten edesottamuksille ja seikkailuille.'